Rudkøbing 31/1 2018

**Jægerrådsmøde i**

**Langeland Jægerråd.**

Tilstede : Johny Sander, Alfred Andreasen, Michael Jensen, Torben Jensen, Georg Guldborg, Michael Søgård og Kim Wilsdahl.

Pkt. 1 : Georg Guldborg valgt som dirigent konstaterer lovlig indkaldt årsmøde.

Pkt. 2 : Johny Sander: Der sker ikke voldsomt meget i Langelands Jægerråd. Været til grøntrådsmøde og kredsmøder. Kommunikeret med lokalpolitikker om jagt for ungjægere på kommunens arealer. Der mangler jagttegnslærere på Langeland. Kunne godt tænke sig at finde en sådan. En opfordring hertil til jagtforeningerne.

Pkt. 3 : Dette pkt. kun i valgår.

Pkt. 4 : Michael Søgård:

 Hundetræning på Tåsinge er meget søgt og omfatter 70 mand med 4 instruktører. På Langeland kunne der godt sættes mere ind herpå.

 Nyborg/Kerteminde Jf. kører eget løb. Kredsen mener, at de har strakt hånden frem. De må sige til, hvis de vil deltage.

 Synes at kredsbestyrelse arbejder godt sammen omkring møder mv. Når der bringes sager mm. videre til hovedbestyrelse (Georg) sker der noget og responderes.

 Gider ikke beskæftige sig med sager og uenigheder fra før 2016. Der skal ses fremad og komme videre.

 Der har bl.a været afholdt møde om råvildtsygen. Mange deltagere.

 Til dialogmøde i Ejby om jagtlovsrevisionen mødte kun 20 mand ud af fyns ca. 8000 jægere op. Det var meget for dårligt. For ellers kan folk sagtens kloge sig med mange meninger alle vegne. Ellers godt møde.

 Problemerne i forhold til Nyborg/Kerteminde overgivet til Claus Lind. Har ingen tilbagemelding fået. Det tages op.

 DJ starter ny lederuddannelse op. Kursus er i moduler og starter til april. Lyder rigtig godt.

 Jagtforeninger opfordres til at søge DJ´s puljer. De skal bruges. Sidste år uddeltes kr. 83.600 som forskellige foreninger har kunnet bruge til deres projekter. Vi er glade for at få alle pengene ud at arbejde. Lad os få søgt noget.

 Kredsen deltog i Livsstilsmessen på Valdemar Slot. Messen havde 20-25.000 gæster og de 4-5.000 lagde vejen om ad DJ`s stand. Messen er glade for os og stiller flere telte op. Bortset fra udgifter til forplejning ordner messen det hele. Kanon oplevelse. Vi stiller op igen 19-21. maj i år.

 Deltager på kredsniveau i OCC jagtmessen sidst i marts med stand. I år er denne udvidet med en hel hal til hunde.

 Der har været 294 til haglskydeprøve på Fyn hvoraf 189 bestod. Det er 64% bestået i forhold til landsgennemsnittet på 58%.

 Arne Greve stopper i skydevogn der mangler således een til det job. Også strand-og-havjagt og vildtplejerådgivning mangler folk. Giv lyd hvis I kender nogle emner.

 Årsmødet finder sted 1. marts i Ringe Fritidscenter. Georg Guldborg er på valg til HB. Hvis ikke Georg vælges gider Michael ikke starte forfra i ny kredsbestyrelse. Så trækker han sig. Alle skal møde frem for at vise opbakning. Vi vil gerne lave en masse nye tiltag. MØD OP. Der må komme 1 mand fra jagtforeningerne pr. 5o medlemmer. Meldes til Michael Søgård på msjagt@gmail.com senest 8. februar.

Pkt. 5 : Georg Guldborg – et lille udpluk af lang affære og powerpoint osv.:

 DJ mister medlemmer. I kreds 5 er dykket vendt og lidt på vej. Torben utilfreds med at pensionistrabatten ændret til kun-før-1948. Men der er ikke råd til andet uden at alm. kontingent skal stige helt op til kr. 100 pr. medlem.

 2017 et meget stort og travlt jagtpolitisk år med mange tiltag: våbendirektiv, politiets sagsbehandlingstider, våbenpakke, halvautomater, kronvildt, udsætning, falkejagt, buejagt, jagttider, jagtlovsændringer, vildtskade m.v.

 DJ har udarbejdet jagtpolitisk prioriteret katalog til hovedbestyrelsens arbejde. Her er bl.a fjernelse af haglskåle i plast prioriteret højt.

 DJ har lavet udsætningsforlig hvor udsætning af gråænder er i focus de næste to år. Sildemåge og svartbag fredes selvom DJ uenig. I vildtskadebekendtgørelse tillades 16-18 årige at deltage i regulering. Dette blev ikke opnået for buejægere. Jagtlov ændret hvor ”børregel” afskaffet omkring jagttider og nye regler for falkejagt og buejagt fx

 DJ-medlemskab på Langeland er lidt faldende fra 2017-18 fra 54,4% til 52,8%. Der er i 2018 på Langeland 896 jagttegnsløsere hvoraf 473 er medlem af DJ. Bornholm er i top med medlemskab (92,6%) , men det er på grund at jagt på naturstyrelsens arealer bestyres af jagtforeningerne.

 DJ har gennemført tilfredshedsundersøgelse blandt medlemmer. Det siger meget utilfreds 1%, utilfreds 3%, neutral 19%, tilfreds 57% og meget tilfreds 21%.

 DJ er nonprofitvirksomhed. Budget skal balancere og det gør det med 80 millioner kr. med overskud 0,5 mill. og 0.5 mill. i ejendomsselskab.

Pkt. 6 : Deltagere i bestyrelsen: formand Johny Sander-SpodsbjergJF , næstformand Knud Holm- Nordlangeland JF, Alfred Andreasen- TTJF, Michael Jensen- MaglebyJF og Kim Wilsdahl- MLJF.

Pkt.7 : Bestyrelsen bakker Georg Guldborg op som kandidat til hovedbestyrelsen og støtter ligeledes Michael i hans valg til kredsen.

Pkt. 8 : Repræsentantskabsmødet 15. maj deltager to herfra: Johny Sander selvskrevet samt Torben Jensen.

Pkt. 9 : Ingen indkomne forslag.

Pkt. 10 : Intet til evt.

 Kim Wilsdahl,referent.